Ved hjælp af en kostplan og planlægning af kosten er det muligt at optimere udbyttet af sin træning. Jo mere aktiv, des flere kalorier og næringsstoffer har kroppen behov for. Derfor er det vigtigt at indtage en varieret kost, da man ved en ensidig kost vil få svært ved at få dækket behovet for alle næringsstoffer. Ved beregning af energibehovet tages der højde for fysisk aktivitet og træning, og som udgangspunkt vil et øget kalorieindtag være tilstrækkeligt. En atlet som træner på højt niveau vil evt. have behov for en mere målrettet kostplan.